Skaidrojošais apraksts

1. Esošās situācijas raksturojums

Esošajā projektējamā ceļa posmā satiksme ir organizēta ar ceļa zīmēm. Ceļš ir ar grants segumu, brauktuves platumu 3.5m ÷ 4.75m. Segums ir nelīdzens – ar iesēdumiem. Atļautais braukšanas ātrums 80km/h, kaut gan posma beigās ir plāna līkne ar R-25m un dzīvojamo ēku aizsedzošu redzamību.

1. Būvprojekta risinājumi

2.1. Transporta kustības organizācija

Būvprojekta “Jelgavas novada pašvaldības Sesavas pagasta Buķu ielas pārbūve km 0,000 – km 0,160” risinājumi paredz satiksmi organizēt ar ceļa zīmēm un horizontālajiem apzīmējumiem. Projektētie risinājumi paredz divas braukšanas joslas - pa vienai katrā braukšanas virzienā.

Projektējamā posmā atļautais braukšanas ātrums samazināts līdz 50km/h, jo projektējamā posma 160m ir pieci blakus īpašumu pieslēgumi, kuros tiek veikta uzņēmējdarbība un pirms projektējamā posma beigām tiek saglabāta plāna līkne ar R-25m (plāna līkni nav iespējams izmainīt neatpērkot daļu blakus esošā īpašuma 54740090040 zemes un dzīvojamo māju).

Risinājumi saglabā visus blakus īpašumu pieslēgumus.

2.2. Gājēju un velosipēdistu kustības organizācija

Sakarā ar mazo gājēju un velosipēdistu skaitu, gājēju un velosipēdistu kustība netiek nodalīta no autotransporta kustības, tiem pārvietojoties, tāpat kā autotransporta vadītājiem jāievēro MK noteikumi Nr. 279 „Ceļu satiksmes noteikumi”.

Sastādīja Aigars Buķevics