Skaidrojošais apraksts

1. Ievads

Būvprojekts “Jelgavas novada pašvaldības Sesavas pagasta Buķu ielas pārbūve km 0,000 – km 0,160” izstrādāts pēc Jelgavas novada pašvaldības pasūtījuma saskaņā ar līgumu Nr. JNP/5-34.3/16/40.

Kā izejas materiāli būvprojekta izstrādei izmantoti Pasūtītāja izsniegtā Tehniskā specifikācija - projektēšanas uzdevums un Būvatļauja, projektētāju saņemtie tehniskie noteikumi no: Valsts kultūras pieminekļu aizsardzības inspekcijas, VAS “Latvijas Valsts ceļi”, AS “Sadales tīkls”, SIA “Lattelecom”, Valsts SIA „Zemkopības ministrijas nekustamie īpašumi” un SIA "Jelgavas novada KU", topogrāfiskais uzmērījums, ko veicis mērniecības birojs SIA „Ģeometrs”, AS „Ģeoserviss” veiktā ģeotehniskā izpēte un SIA „3C” lauka darbu materiāli.Visi būvprojekta risinājumi izstrādāti atbilstoši Latvijas būvnormatīviem, kā arī citu normatīvo aktu prasībām, ievērtējot esošo situāciju.

1. Esošās situācijas raksturojums

Buķu ielas posms atrodas Sesavas pagastā, Jelgavas novadā ar kadastra numuru 54740090086. Buķu ielai piegulošajos īpašumos atrodas ražošanas objekti un dzīvojamās mājas.

Projektētā trase ir esošās ielas trases robežās. Trases garums ir 160m, Buķu iela sākas ar pieslēgumu Valsts autoceļam V1072 Platones stacija – Sesava – Lietuvas robeža.

[Att. 2.1 un 2.2 Buķu ielas krustojums ar a.c. V1072 un iebrauktuve uz īpašumu “Lāči”]

[Att. 2.3 un 2.4 Buķu iela gar īpašumu “Akācijas”]

Projektējamā iela ir ar grants segumu un brauktuves platumu 3.5m ÷ 4.75m. Segums ir nelīdzens – ar iesēdumiem un mitrā laikā uz tā veidojas sanesumi. Projektējamā posma sākumā ielas kreisajā pusē starp pirmajām divām iebrauktuvēm ir grāvis, starp nākamajām iebrauktuvēm ir apstādījumi, un no Pk 1+17 līdz Pk 1+32 ir grāvis. Ielas labajā pusē ir nogāze, aiz kuras ir esoši koki. Pēc blakus esošā īpašuma „Melderi” īpašnieka teiktā ielai apkārtējās teritorijas ir meliorētas un nokrišņu ūdeņi problēmas nerada. Projektējamā ielas posmā atrodas EPL un elektroapgādes kabeļi.

1. Būvprojekta risinājumi

Buķu iela ir C III kategorijas iela, kas pilda piekļuves funkciju ražošanas objektiem un dzīvojamām mājām.

Projektējamā posma sākums Pk 0+00 ir Buķu ielas krustojumā ar Valsts autoceļu V1072. Saskaņā ar Projektēšanas uzdevumu ielas risinājumi paredz divas 3,0m platas asfaltētas braukšanas joslas – pa vienai katrā braukšanas virzienā. Tā kā projektētās ielas posms atrodas ārpus apdzīvotas vietas, tad atļautais braukšanas ātrums ir 80 km/h, kas sakarā ar daudzajiem blakus īpašumu pieslēgumiem un mazo plāna līkni aiz projekta robežām R-25m, tiek samazināts uz 50 km/h. Pēc esošā satiksmes intensitātes un sastāva, izmantojot LVS 190-2:2007 „Ceļu projektēšanas noteikumi. Normālprofili.”, ceļa klātnei tika izvēlēts normālprofila tips NP 7.5 ar braukšanas joslu platumiem 2 x 3,0m un 2 x 0.75m platām nomalēm.

Projektējamā posma beigās sākas viena plāna līkne. Plāna līknes rādiuss 25m tika izvēlēts ierobežotās platības dēļ, pieslēdzoties esošajam ielas turpinājumam. Visā projektējamā posmā tiek saglabātas visas iebrauktuves uz blakus esošajiem zemes gabaliem. Jaunā iebrauktuve uz īpašumu “Melderi” ar kadastra numuru 54740090040 ir saskaņota ar zemes gabala īpašnieku, kurš vēlējās to novietot tieši pretim iebrauktuvei ielas otrā pusē, kur šīm pašam īpašniekam arī pieder tur esošais īpašums. Ceļu pieslēgumu un nobrauktuvju noapaļojumu rādiusi lielākajā daļā tiek saglabāti esoši vai iespēju robežās palielināti, nepārkāpjot blakus esošo īpašumu robežas un pieļaujot, ka garākam transporta līdzeklim manevra veikšanai būs jāiebrauc pretējā braukšanas joslā vai jāaizņem visa ceļa platums, kas pie šādām satiksmes intensitātēm ir pieļaujams.

Būvprojekta ietvaros vietās, kur nav apstādījumi ir paredzēti beznoteces grāvji. Grāvju dziļumi tiek pielāgoti projektētajai ceļu drenāžai. Ceļa drenāža paredzēts izbūvēt brauktuves abās pusēs ceļa salturīgajā kārtā; materiāls PE, perforācija 360 grādi, DN110, slīpums ne mazāks par I=0.0025.

Trases beigās 10m garā posmā iela pieslēdzas esošajai ielas brauktuvei.

Ielas risinājumus un plānotās augstuma atzīmes skatīt rasējuma lapās CD3 „Savienotais inženiertīklu plāns” un CD4 ,,Horizontālā piesaiste un vertikālais plānojums”.


Ielas raksturīgos griezumus skatīt rasējuma lapā CD6 „Raksturīgie griezumi”.

* 1. *Satiksmes intensitāte*

|  |  |
| --- | --- |
| Esošā satiksmes intensitāte A/24h: | 300 |
| Procentuālais kravas automobiļu daudzums: | 20 |
| Prognozētā satiksmes intensitāte A/24h: | 450 |

Saskaņā ar LVS 190-2:2007 „Ceļu projektēšanas noteikumi. Normālprofili.” prasībām, pēc satiksmes skaitīšanas datiem un prognozētās satiksmes intensitātes, tiek izvēlēts ceļa klātnes šķērsprofila tips NP 7.5 ar ceļa klātni 7,5m, kas atbilst arī pasūtītāja Tehniskajai specifikācijai – projektēšanas uzdevumam.

Izvērtējot satiksmes intensitāti un sastāvu, ceļa pielietojumu, saskaņā ar ceļa segas aprēķinu segas konstrukcija tiek paredzēta sekojoša:

******

|  |
| --- |
| *Karstā asfalta dilumkārta AC 11 surf – 4cm* |
| *Karstā asfalta apakškārta kārta AC 22 base – 6cm* |
| *Nesaistīto minerālmateriālu pamats – 26cm* |
| *Salizturīgā kārta – 55cm (Ev2 uz grunts – 45 MPa)* |

Izbūvējot segas konstrukciju vismaz 3 (trīs) vietās kontrolējama, nepārraktas esošās grunts nestspēja, nepieciešamības gadījumā biežāk. Esošajai, nepārraktai grunts nestspējai jābūt lielākai par 45 MPa. Sakarā ar to, ka ģeotehniskās izpētes pārskatā, ir konstatētas mālainas gruntis, tad būvdarbu apjomos tiek paredzēts grunts nomaiņas apjoms un visā posmā tiek paredzēts ieklāt ģeotekstilu, kā atdalošu un stabilizējošu materiālu. Ja būvdarbu laikā tiek konstatēti posmi ar vāju nestspēju, tad papildus armēšanai tiek paredzēts ģeorežģis.

* 1. *Komunikācijas*

No esošā TP-2009, Z-3 balsta Nr.2 izbūvēt zemes kabeļlīniju (AXMK-4x16, L=37m) uz esošo uzskaites sadalni U-2208, kas atrodas pie dzīvojamās mājas “Buķi” ārsienas. Kabeļa pievienojumā pie balsta izbūvēt 0,4kV pārsprieguma novadītājus un tos pievienot pie esošā atkārtotā zemējuma. Šķērsojot Buķu ielu kabeļlīniju ievietot aizsargcaurulē (Ø50mm, mehāniskā izturība 750N, L=11m).

Esošo kabeli no S-7288 uz balstu Nr.3 (AXMK-4x70) un ielu apgaismojuma kabeli (AXMK-4x35) pārguldīt 0,3m no jaunizbūvējamās ceļa nomales. Šķērsojot iebrauktuvi, ja nepieciešams, pagarināt kabeļa aizsargcauruli ar dalāmo aizsargcauruli (EVOCAB SPLIT 750N Ø110mm). Pk 1+33 zem iebrauktuves uz īpašumu ar kadastra nr. 54740090071 kabeļus aizsargāt ar dalāmo aizsagcauruli (EVOCAB SPLIT 450N Ø110mm 2xL=3m).

Esošo kabeli no TP-2009, Z-3 uz S-7288 (AXMK-4x150) ievietot aizsargcaurulē līdz īpašumam ar kadastra nr. 54740090040 (EVOCAB SPLIT 450N Ø110mm L=2m).Trases beigās sakarā ar esošās EPL līnijas nepietiekamo augstumu tā tiek pārbūvēta.

Trases sākumā Pk 0+03 paredzēts zem brauktuves izvietot 3 rezerves kabeļu caurules ar mehānisko izturību 750N, kuras būs iespējams izmantot novada pašvaldības vajadzībām, lai netiktu bojāts asfaltbetona segums pie nepieciešamības izbūvēt jaunas pazemes komunikācijas.

Ielas risinājumus skatīt rasējuma lapā CD3 „Savienotais inženiertīklu plāns”. Kā arī būvprojekta 2. sējumā “Elektroapgāde, ārējie tīkli”.

Ielas raksturīgos griezumus skatīt rasējuma lapā CD6 „Raksturīgie griezumi”.

* 1. *Labiekārtojuma risinājumi*

Pēc būvdarbu veikšanas zālāju ierīkošana visās būvdarbu skartajās teritorijās uz vismaz 10cm biezas augu zemes kārtas, kura ierīkojama no būvdarbu laikā iegūtās auglīgās zemes kārtas vai legālas auglīgās zemes ieguves vietām, apsējot ar zālāja sēklām.

1. Prasības dabas aizsardzībai

Būvuzņēmējam jāveic visi nepieciešamie pasākumi, lai nodrošinātu dabas aizsardzības likumu un noteikumu izpildi. Nav pieļaujama apkārtnes piesārņošana.

Būvuzņēmējam ir jālieto tādas būvniecības metodes, kas nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem. Būvuzņēmējam jāveic piesardzības pasākumi, kas ierobežo trokšņa, smaku, vibrāciju utt., kaitīgo ietekmi uz personālu, kas atrodas būvlaukumā, blakus esošajiem iedzīvotājiem, gājējiem, autobraucējiem utt. Maksimāli jāsamazina troksnis, kas radīsies segas noņemšanas laikā, lai netraucētu tuvējo māju iedzīvotājus. Demontētos būvmateriālus novieto pagaidu novietnē, kuras novietojums ir saskaņots gan ar būvuzraugu, gan pašvaldības pārstāvjiem, gan nepieciešamības gadījumā vietējās Vides pārvaldes speciālistiem, vai arī tos uzreiz aizved uz novietni, pārstrādi vai izgāztuvi, kas saskaņota ar vietējās Vides pārvaldes speciālistiem.

Būvdarbos izmantojamos ceļa būvmateriālus – smiltis, šķembas u.c. paredzēts piegādāt no būvuzņēmēja piedāvātajām būvmateriālu iegādes vietām, uzrādot pielietojamo materiālu sertifikātus un laboratoriju pārbaužu protokolus.

Nepieciešamības gadījumā būvmateriālu ieguves vietas var atsevišķi saskaņot un reģistrēt normatīvajos aktos noteiktajās iestādēs, saņemt atļaujas saskaņā ar likumu „Par zemes dzīlēm” un MK noteikumiem Nr. 696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”.

Pēc būvdarbu pabeigšanas Būvuzņēmējam ir jāsakārto un jāattīra būvlaukums no būvgružiem, pagaidu konstrukcijām. Sakārtotā teritorija pēc darbu pabeigšanas ir nododama zemes īpašniekam un lietotājiem.

1. Satiksmes organizācija būvdarbu laikā

Būvdarbu laikā būvuzņēmējam jāizstrādā satiksmes organizācijas shēma būvdarbu laikam izpildot MK noteikumu Nr.421 ”Noteikumi par darbavietu aprīkošanu uz ceļiem” un „Ceļu specifikācijas 2015” prasības.

Būvprojekta vadītājs Aigars Buķevics